
Αθήνα, 4 Μαρτίου 2014
ΘΕΜΑ: «Πρόσκληση σε εργαστήριο ενδυνάμωσης».
Το Ινστιτούτο Εργασίας της ΓΣΕΕ (ΙΝΕ/ΓΣΕΕ) και η Δομή Ισότητας των Φύλων της Πανελλήνιας Ομοσπονδίας Εργατών Επισιτισμού και Υπαλλήλων Τουριστικών Επαγγελμάτων (Π.Ο.Ε.Ε.Υ.Τ.Ε.) σε συνεργασία με τη Γραμματεία Γυναικών του Εργατικού Κέντρου Ρόδου και το Σωματείο Ξενοδοχοϋπαλλήλων Ρόδου στο πλαίσιο του έργου «Προώθηση και ενίσχυση της συμμετοχής των γυναικών στα όργανα εκπροσώπησης των συνδικαλιστικών οργανώσεων των εργαζομένων» σας προσκαλούν στο  εργαστήριο ενδυνάμωσης γυναικών με θέμα «Από την προσωπική εμπειρία στη συλλογική δράση: η θέση της γυναίκας στην παραγωγική διαδικασία» (εργασιακό άγχος- επαγγελματική εξουθένωση- λήψη απόφασης) που θα πραγματοποιηθεί το Σάββατο 22 Μαρτίου και ώρα 12 :00 μ.μ. στο Εργατικό Κέντρο Ρόδου, Στεφ. Καζούλη 30, με εκπαιδεύτρια την κα. Ελένη Θεοδωρή, Εκπαιδευτικός/ Msc Συμβουλευτική και Επαγγελματικός Προσανατολισμός.
Το εργαστήριο έχει στόχο την ενίσχυση της δικτύωσης, την προώθηση της συλλογικής δράσης και την ενεργοποίηση των γυναικών, ώστε να ανιχνεύουν και να αξιοποιούν πηγές γνώσης πάνω σε βασικά θέματα που τις ενδιαφέρουν (ζητήματα εργασιακού βίου, κοινωνική δικτύωση κλπ) με δημιουργικό τρόπο. Η εκπαιδευτική μέθοδος του εργαστηρίου βασίζεται σε βιωματικές και συμμετοχικές τεχνικές.
Για περισσότερες πληροφορίες και δηλώσεις συμμετοχής μπορείτε να απευθύνεστε στην κα Γιώτα  Σακελλάρη, τηλ. 22410- 32220, 690 94 31 568.
Στο εργαστήριο θα δοθούν βεβαιώσεις συμμετοχής.

